== Historie ==
Indtil slutningen af [[1700-tallet]] fandtes kun [[Skagen Fyr|Skagen]] og [[Anholt Fyr]] til at lede skibsfarten gennem Kattegat, og (fra [[1560]]) et fyr på Kullen til at vise sejlruten mod Øresund. Forskellige forslag og et kommissionsarbejde medførte, at det besluttedes at opføre et fyr på [[Kronborg]] Slot, og ved kongelig resolution af [[10. december]] [[1770]] at opføre to fyr ved Nakkehoved (for at kunne adskille disse fra det enlige fyr på Kullen). Nakkehoved-fyrene tegnedes af arkitekt [[Georg David Anthon|G.D. Anthon]], byggedes for kongens regning og stod færdige i [[1772]]. Begge var murede, firkantede fyr, der var sammenbygget med gavlen på fyrpasserboliger.
Bygninger,_konstruktioner_og_anlæg Naturbeskyttelse